SLOVENŠČINA, Opis predmeta

17. 4. 2020

Dragi petošolci,

pa poglejmo, kako nam gre opis predmeta.

1. **Naloga:**

V učbeniku na str. 88 najdeš povzetek opisa vaške situle s pomočjo preglednice. **Preveri svojo domačo nalogo**, kjer si moral opis povzeti z miselnim vzorcem. Zdaj že veš, da sta si miselni vzorec in preglednica vsebinsko zelo podobni, le oblika je drugačna.

**Dopolni**, če ti kaj manjka.

Kako je šlo z ustnim opisovanjem? Preberi opis in ga ustno opiši še enkrat, ker se na ta način pripravljaš na samostojen opis predmeta.

1. **Naloga:**

Doma **poišči predmet**, ki so ga uporabljali nekoč. Če takega predmeta nimate, si izberi kak drug, zanimiv predmet.

**Nariši preglednico** (po vzoru, ki je na str. 88), vpiši ključne besede in bistvene podatke o tem predmetu. Podatke lahko poiščeš tudi na spletu ali pa, če je predmet novejši, v navodilih za uporabo.

Nalogo lahko pošlješ v pregled.

1. **Naloga:**

Pripravi se na **ustno opisovanje** tega predmeta.

Kriterije za ocenjevanje imaš nalepljene v zvezku. Preveri, če jih dosegaš, sicer pa svoj nastop še malo izpili. Ocenjevali bomo po prvomajskih počitnicah. Kako točno bo potekalo, se bomo še dogovorili.

Kar pogumno, ne bo hudo.

|  |  |
| --- | --- |
| SAMOSTOJNOST | 2 t |
| SPOROČILNA VREDNOST* logično zaporedje
* slikovitost
* izvirnost
* nazornost
* zanimivost
 | 5t |
| ZGRADBA SPOROČILA* uvod, jedro, zaključek
* smiselna celota
 | 2t |
| KVALITETA * sproščeno
* tekoče
* glasno
* razločno
* zborno
* naravno
 | 5t |
| NEVERBALNA KOMUNIKACIJA- govorica telesa spremlja poročanje | 1t |

 Kriteriji ocenjevanja govornega nastopa:

|  |  |
| --- | --- |
| ocena | % |
|  nzd (1) | 0 – 44,9 |
| zd (2) | 45 – 59,9 |
| db ( 3) | 60 – 74,9 |
| pdb (4) | 75 – 89,9 |
| odl (5) | 90 - 100 |